અમદાવાદ: અમદાવાદથી મુંબઈ જતી ફ્લાઈટમાં બોમ્બ લખેલો બોર્ડિંગ પાસ સફાઈ કામદારને મળતાં અમદાવાદ એરપોર્ટ ઉપર અફરાતફરી મચી જવા પામી હતી. અા બોર્ડિંગ પાસ અંગે જાણ થતાં સરદારનગર પોલીસમથક સહિતનો પોલીસ કાફલો એરપોર્ટ ઉપર ધસી અાવ્યો હતો. પોલીસે ફ્લાઈટમાં બેસેલા મુસાફરો-ક્રૂ મેમ્બર્સ સહિત તમામને નીચે ઉતારીને તપાસ હાથ ધરી હતી, જોકે અા તપાસમાં કશું વાંધાજનક મળ્યું ન હતું, જેના કારણે એરપોર્ટ અોથોરિટી, પોલીસતંત્ર અને મુસાફરોએ રાહતનો દમ લીધો હતો અને ત્રણ કલાક બાદ ફ્લાઈટને મુંબઈ જવા રવાના કરાઈ હતી. અા મામલે એસઅોજી દ્વારા જે સીટ નીચેથી ‘બોમ્બ લખેલો બોર્ડિંગ’ મળી અાવી હતી તે સીટ ઉપર મુંબઈથી અાવેલા શખ્સની પોલીસે પૂછપરછ હાથ ધરી છે.